钦定古今图书集成/历象汇编/乾象典/第090卷 > 雪〈时在颍州作玉月黎梅练絮白舞鹅鹤银等字皆请勿用〉 欧阳修
## 钦定古今图书集成/历象汇编/乾象典/第090卷 > 雪〈时在颍州作玉月黎梅练絮白舞鹅鹤银等字皆请勿用〉 欧阳修

“新阳力微初破萼，客阴用壮犹相薄。朝寒棱棱风莫
犯，暮雪緌緌止还作。”驱驰风云初憺澹，炫晃山川渐
开廓。光芒可爱初日照，润泽终为和气烁。美人高堂
晨起惊，幽士，虚窗静闻落。酒垆成径集缾罍，猎骑寻
踪得狐貉。龙蛇扫处断复续，猊虎团成呀且攫。共贪
终岁饱麰麦，岂惜空林饥鸟雀。沙墀朝贺迷象笏，桑
野行歌没芒𪨗。乃知一雪万人喜，顾我不饮何为乐。
坐看天地绝氛埃，使我胸襟如洗瀹。脱遗前言笑尘
杂，搜索万象窥冥漠。颍虽陋邦文士众，巨笔人人把
矛槊。自非我为发其端，冻口何由开一噱。